Eusko Abertzale Ekintza - Wikipedia

# Eusko Abertzale Ekintza

### Wikipedia(e)tik

Eusko Abertzale Ekintza edo Acción Nacionalista Vasca (EAE-ANV) 1930ean sortutako Euskal Herriko alderdi abertzale eta ezkertiarra da.

ANVren jaiotzak EAJren nazionalismoarekiko berritasun nabaria suposatu zuen, bere burua akonfesional, errepublikazale eta sozialdemokrata bezala definitu baitzuen. Ezkerreko lehen alderdi politiko abertzalea izan zen, beraz. Bere burua ezker abertzalearen sortzailetzat jotzen du.

Gerra garaian batailoi batzuk sortu zituen Errepublikaren alde eginez. Donostian, esaterako, altxamendu militarraren aurkako erasoetan parte hartu zuten bere parataideek. Legutio aldeko borroketan ere parte hartu zuten; alderdiak urtero omentzen ditu Albertian ANVko eta, oro har, faxismoaren aurkako gudariak.

Frankismoan klandestinitatean jardun zuen alderdiak. 1977ko hauteskundeetan (Gipuzkoa eta Bizkaian soilik aurkeztu zen) emaitza txarrak (bozken %1a baino gutxiago) lortu zituen. 1978an ANVk ESBrekin (Euskal Sozialista Biltzarrea) bat egin zuen, ANV-ESE (Euskal Sozialista Ekintza) sortuz. Formula honek, halere, gutxi iraun zuen.

ANV Herri Batasunaren parte izan zen koalizioaren sorreratik, Mahai Nazionalean eserleku bat ANVrena zelarik. ANVk Batasuna prozesuan parte ez hartzea erabaki zuen, alderdi bezala berezko egitura mantendu nahi baitzuen, ezker abertzalearen erreferente historiko gisa. Gaur egun, halere, Batasunaren ildoarekin bat egiten du eta bere mobilizazio guztiak babesten ditu.

Mario Salegi bere kide esanguratsu bat izan zen.

"http://eu.wikipedia.org../../../e/u/s/Eusko_Abertzale_Ekintza_ef5e.html"(e)tik eskuratuta

Kategoriak: Euskal alderdi politiko abertzaleak | Euskal Herriko Aro Garaikidea | Ezker abertzalea

##### Views

- Artikulua
- Eztabaida
- Oraingo berrikuspena

##### Bilatu

##### Beste hizkuntzak

- English
- Español
- Galego